Удмурцкая аўтаномная вобласць

Удму́рцкая аўтано́мная во́бласць (Удмурцкая АВ; , ) — аўтаномная адміністрацыйна-тэрытарыяльная адзінка РСФСР, якая існавала з 4 лістапада 1920 года па 28 снежня 1934 года.

Да 1 студзеня 1932 года мела назву Воцкая аўтаномная вобласць (вацякі — састарэлы экзонім удмуртаў). Адміністрацыйны цэнтр — горад Іжэўск (са студзеня па чэрвень 1921 года — горад Глазаў).

 Гісторыя 
Дэкрэт УЦВК і СНК Расіі «Аб утварэнні Аўтаномнай Вобласці Вацяцкага Народа» ад 4 лістапада 1920 года паклаў пачатак утварэнню Удмурцкай аўтаномнай вобласці як аўтаномнага тэрытарыяльнага ўтварэння для кампактнага пражывання карэннага народа — вацякоў.

На працягу 1921 года адбывалася фарміраванне структуры новых дзяржаўных органаў. Дэкрэтам УЦВК ад 5 студзеня 1921 года ў склад Аўтаномнай вобласці Воцкага народа былі ўключаны горад Глазаў (адміністрацыйны цэнтр) і воласці Глазаўскага, Сарапульскага, Ялабужскага і Малмыжскага паветаў. 10 чэрвеня 1921 года адміністрацыйны цэнтр быў перанесены ў Іжэўск.

З стварэннем аўтаноміі пачала хутка развівацца нацыянальная ўдмурцкая культура, вялася праца па ліквідацыі непісьменнасці.

14 студзеня 1929 года Воцкая АВ увайшла ў склад Ніжагародскай вобласці (пазней — Горкаўскі край). 1 студзеня 1932 года перайменавана ва Удмурцкую аўтаномную вобласць. 28 снежня 1934 года пастановай УЦВК Удмурцкая АВ ператворана ва Удмурцкую АССР.

 Насельніцтва 
На 1 студзеня 1931 года насельніцтва вобласці складала 880 700 чалавек, шчыльнасць — 27,4 чал./км². Паводле перапісу 1926 года нацыянальны склад быў наступным:
 удмурты — 52,3 %;
 рускія — 43,3 %;
 татары — 2,3 %;
 бесярмяне — 1,2 %.

 Адміністрацыйны падзел 
З 8 снежня 1921 года і да 1924 года Аўтаномная Воцкая вобласць складалася з 5 паветаў: Дзябёскага, Глазаўскага, Мажгінскага, Іжэўскага і Сялцінскага. У 1924 годзе Дзябёскі і Селцінскі паветы былі скасаваны.

Раёны і раённыя цэнтры Удмурцкай АВ на момант пераўтварэння яе ва Удмурцкую АССР:
 Алнашскі — с. Алнашы;
 Балезінскі — пас. пры станцыі Балезіно;
 Вавожскі — с. Вавож;
 Глазаўскі — г. Глазаў;
 Грахаўскі — с. Грахава;
 Дзябёскі — с. Дзябёсы;
 Зурынскі — с. Зура;
 Іжэўскі — г. Іжэўск;
 Карсавайскі — с. Карсавай;
 Кезскі — пас. пры ст. Кез;
 Малапургінскі — с. Малая Пурга;
 Мажгінскі — г. Мажга;
 Сялцінскі — с. Сялты;
 Сюмсінскі — с. Сюмсі;
 Шарканскі — с. Шаркан;
 Юкаменскі — с. Юкаменскае;
 Якшур-Бодзьінскі — с. Якшур-Бодзья;
 Ярскі — пас. пры станцыі Яр.

 Крыніцы 

 Спасылкі 



Катэгорыя:Гісторыя Удмурціі
Катэгорыя:Аўтаномныя вобласці РСФСР
Катэгорыя:Адміністрацыйныя адзінкі, утвораныя ў 1920 годзе
Катэгорыя:Адміністрацыйныя адзінкі, скасаваныя ў 1934 годзе